ཞིས་ཅིན་ཕིང་གིས་གསུངས་རྒྱུར།ཀྲུང་གོ་ཕྱོགས་ཀྱིས་དུས་དང་རྣམ་པ་ཀུན་དུ་འཐབ་ཇུས་དང་ཡུན་རིང་གི་ཕྱོགས་ནས་ཀྲུང་གོ་དང་འབར་མ་གཉིས་ཀྱི་འབྲེལ་བར་ལྟ་སྟངས་བཟུང་ཡོད་ལ།འབར་མས་བདག་དབང་རང་བཙན་དང་མངའ་ཁོངས་ཆ་ཚང་བར་སྲུང་སྐྱོབ་བྱེད་པར་རྒྱབ་སྐྱོར་དང་།འབར་མས་རང་བདག་སྒོས་བདམས་པའི་འཕེལ་རྒྱས་བགྲོད་ལམ་ལ་བརྩི་འཇོགའབར་མའི་མི་རིགས་བར་འདུམ་གྱི་འཕེལ་རིམ་ལ་རོགས་སྐྱོར་བཅས་བྱས་ནས།ཀྲུང་གོ་དང་འབར་མའི་བར་གྱི་སྲོལ་རྒྱུན་མཛའ་མཐུན་དང་དངོས་གཉེར་མཉམ་ལས་ལ་བློ་བརྟན་འགྱུར་མེད་སྒོས་སྐུལ་འདེད་གཏོང་འདོད་ཡོད་པར་མ་ཟད།འབར་མའི་ཕྱོགས་ཀྱིས་ཀྲུང་གོ་དང་འབར་མ་གཉིས་ཀྱི་འབྲེལ་བའི་གནད་དོན་ཐད་དུས་དང་རྣམ་པ་ཀུན་དུ་ལངས་ཕྱོགས་གཅིག་འདྲ་འཛིན་པ་དང་།རྒྱལ་ཁབ་ཕྱི་ནང་གི་གནས་བབ་ལ་འགྱུར་ལྡོག་ཅི་འདྲ་བྱུང་རུང་།ཀྲུང་གོ་དང་འབར་མ་གཉིས་ཀྱི་མཛའ་མཐུན་འབྲེལ་བ་འཕེལ་རྒྱས་སུ་གཏོང་བར་ཧུར་ཐག་སྒོས་འབད་བརྩོན་བྱེད་དགོས་པར་རེ་བ་བྱེད་ཀྱིན་ཡོད་ཟེར།